Imtella' Jannar 4, 2021 Il-Prim Ministru Ingliż Boris Johnson ħabbar li l-pajjiż se jmur għal lockdown nazzjonali. Johnson qal li fid-dawl taċ-ċifri allarmanti tal-coronavirus, jidher ċar li r-Renju Unit irid jagħmel iżjed biex iġib il-varjant tal-coronavirus taħt kontroll u sadanittant tkompli tingħata t-tilqima kontra l-coronavirus. Boris Johnson qal li hu għalhekk li l-pajjiż irid imur għal lockdown nazzjonali, bil-Gver għal darboħra jħeġġeġ lin-nies joqgħodu d-dar, għajr għal raġunijiet speċifiċi li jinkludu xiri essenzjali u għax-xogħol. Kompla jgħid li l-Gvern Ingliż se jagħti parir lil dawk vulnerabbli biex joqgħodu ġewwa kemm jista' jkun. Kompla jgħid li minn għada l-iskejjel se jaqilbu għat-tagħlim online.